Bergens Tidende

***Bergens Tidende*** (**BT**) er en dagsavis som blir utgitt i Bergen i Vestland. Avisen er blant Norges eldste, grunnlagt av Johan Wilhelm Eide, og utgitt første gang 2. januar 1868. *Bergens Tidende*s papirutgave er en morgenavis som utgis seks dager i uken, med et magasinbilag lørdag. Avisen ble fram til 15. september 2006 trykket i fullformat, men trykkes nå i tabloidformat.

Målt i opplag er *Bergens Tidende* landets største avis utenfor Oslo. Avisen har tyngdepunkt i Vestland. Redaksjonelt er *Bergens Tidende* en liberal, borgerlig og partipolitisk uavhengig avis. Avisen støttet lenge partiet Venstre, men ble med over da Det Liberale Folkepartiet ble etablert etter Venstres deling på Røros i 1972. Avisen har senere fjernet all partipreferanse. *Bergens Tidende* har i dag rundt 400 medarbeidere. Ansvarlig redaktør er Trond Olav Skrunes. 

I 2008 hadde *Bergens Tidende* 53 % mannlige lesere, mens kvinneandelen var på 47 %.

## Historie
Avisens første utgave kom ut 2. januar 1868, kort tid etter at annonseprivilegiet til *Bergen Adressecontoirs Efterretninger* var opphevet.*Bergens Tidende* overlevde utelukkende fordi Bergen bystyre vedtok å betale 30.000 spesiedaler for å innløse det 103 år gamle annonsemonopolet i Bergen som berodde hos *[[Adresseavisen]]*. Trønderavisen hadde sikret seg enerett til betalte annonser i Bergen, i bytte mot å betale vedlikeholdet av veien over Filefjell. Bergen var landets eneste by med en slik ordning, og lå dermed som avisby bak småbyer som Haugesund og Bodø. Da sorenskriver Rolf Olsen (1818-64) hørte om frikjøpet som åpnet opp for Bergens utvikling som avisby, protesterte han i Stortinget og sa at hvis bergensere absolutt ville avertere, fikk de fortsatt sende annonsene til en avis utenfor Bergen.

Avisen skrev seg inn i en liberal tradisjon og knyttet seg til partiet Venstre. Fra 1854 fikk *Bergens Tidende* konkurranse fra *[[Bergensposten (avis)|Bergensposten]]*, men i 1894 gikk denne inn i *Bergens Tidende*, og fire år senere kunne avisen ta i bruk byens første rotasjonspresse. Avisens lokaler brant ned i Bergensbrannen 1916, men avisen klarte å reise seg fort igjen etterpå, og midt på 1920-tallet hadde den et opplag på  eksemplarer. I 1940 hadde den nådd . 

I motsetning til mange andre aviser kom *Bergens Tidende* ut under hele andre verdenskrig. I november 1940 ble avisen likevel stanset i tre dager som straff for å ha satt en annonse med tittelen «billig kjøtt» plass på forsiden, like under bildet fra en kransenedlegging på de tyske soldatgravene på Solheim kirkegård. Redaktør Vidkunn Nitter Schreiner ble motvillig innsatt av den tyske okkupasjonsmakten i 1942. I 1949 hadde opplaget økt til . 

I juni 1980 opplevde *Bergens Tidende* å bli første norske avis som i sin helhet var utestengt fra Sovjetunionen. Tidligere kunne man oppleve visumnekt for den enkelte journalist, men ikke for hele avisen.

*Bergens Tidende*s opplagsrekord var i 1987–88, med over  eksemplarer. Siden har opplaget falt. I 2015 lå det på rundt  eksemplarer, men avisen regnes likevel i større grad enn før som en dominerende medieaktør på Vestlandet. På 1980-tallet drev *BT* både avis, trykkeri og nærradio. Avisen hadde også planer om TV-virksomhet, og skaffet seg derfor eierinteresser i kabel-TV-firmaet *Bergen Signal Supply*. I 1986 og 1987 kjøpte *Bergens Tidende* seg inn i *Åsaneposten, Bygdenytt, [[Fanaposten]]* og *[[Askøyværingen]]*. Men *BT* var også selv et investeringsobjekt. VIP Scandinavia kjøpte opp 13 % av aksjene. Aksjeposten ble ti måneder senere solgt til *[[Dagbladet]]* – med en fortjeneste på 8,5 millioner kroner. Dette førte til at styret i *Bergens Tidende* vedtok stemmerettsbegrensninger for å gjøre det mindre attraktivt for investorer å skaffe seg store aksjeposter.

*Bergens Tidende* ga ut papiravis syv dager i uken fra 2. september 1996, men i takt med fallet i opplaget for papiraviser, samt økt satsing på nett- og mobilutgaven, ble søndagsutgaven lagt ned 20. mars 2016.

9. juli 2002 begynte *Bergens Tidende* å trykke aviser i Athen, slik at ferierende nordmenn kunne lese dagsfersk *BT* i Hellas. Avisen kom da like tidlig i salg i Athen som i Bergen sentrum og kostet 3 euro. I løpet av dagen rakk den også ut på Kypros og de greske øyene. De tidligere flysendte utgavene av *BT* var oftest tre dager gamle ved ankomst Hellas. Opplagsdirektør Bogsnes forklarte at avisen ikke tjente noe på ordningen, men så på den som en utvidet sommerservice for leserne. Hellas-utgaven av *BT* var i mindre format enn originalen, med noe færre sider og trykt i svart/hvitt.

I mars 2022 sluttet BT med daglig lederartikkel.

## Mediehus
Utgiverselskapet for avisen er Bergens Tidende AS, Schibsted Norge eier alle aksjene, bortsett fra en aksje som innehas av J.W. Eides Stiftelse. Stiftelsen har i henhold til avisens statutter rett til å legge ned veto mot ansettelse av eventuelle sjefredaktører.

Selskapet driver nettstedet bt.no og eier lokalavisene *Askøyværingen*, *Bygdanytt*, *Fanaposten*, *Strilen* og *VestNytt*. I april 2008 begynte arbeidet med en ungdomsdebattside i avisen, som fikk navnet BTbatt. Siden ble lagt ned i 2014.

Trykkeriet til *Bergens Tidende* holder til i Drotningsvik, 12 km fra Bergen sentrum, og trykker i tillegg blant annet *[[Bergensavisen]]* og deler av opplaget for *[[VG]]*, *[[Dagbladet]]*, *[[Dagens Næringsliv]]*, *[[Finansavisen]]* og *[[Vårt Land]]*. I 2008 kjøpte *Bergens Tidende* trykkeriet Schibsted Trykk Flesland AS (tidligere Mediatrykk AS) på Kokstad. Schibsted Trykk Flesland ble lagt ned 1. januar 2016 og produksjonen ble overført til Schibsted Trykk Bergen. Innen sitt kjerneområde distribuerer Bergens Tidende et stort antall aviser. Foruten egen avis gjelder dette *Bergensavisen*, *Dagens Næringsliv*, *Finansavisen*, *Vårt land*, *Klassekampen* og flere lokalaviser. Søndag distribueres *VG* til faste kjøpere.

## Opplag
Bekreftede netto opplagstall fra Mediebedriftenes Landsforening:

;Sammenlignet med *Bergensavisen*

## Sjefredaktører
* Edvard Larssen, 2. januar–2. april 1868
* Johan Hekleberg, 1868–1869
* David Chrystie Habe, 1869–1871
* Olav Lofthus, 1872–1894
* Finn Bøgh Henrikssen, 1894–1902
* K. F. Dahl, 1902–1903
* Finn Bøgh Henrikssen, 1903–1942
* Vidkunn Nitter Schreiner, januar 1942–8. mai 1945
* Håkon Torsvik, 1945–1956
* Ingem. Fænn, 1956–1977
* Kjartan Rødland, 1977–1986
* Einar Eriksen, 1986–1991
* Magne Gaasemyr, 1991–1994
* Hans Erik Matre, 1994–1997
* Einar Hålien, 1997–2008
* Trine Eilertsen, 2008–2012
* Gard Steiro, 2012–2015
* Øyulf Hjertenes, 2015–2019
* Frøy Gudbrandsen, 2019–2023
* Trond Olav Skrunes, 2023-

## Eiere
Selskapet Bergens Tidende AS eies av:  

* Schibsted Norge ( 100,0&nbsp;%)

## Eierinteresser
Bergens Tidende AS har direkte eierinteresser i:  
* Askøyværingen AS (100,0&nbsp;%) 
* Avisprodukter AS (100,0&nbsp;%)
* Bygdanytt AS (100,0&nbsp;%) 
* Fanaposten AS (50,0&nbsp;%) 
* Strilen AS (100,0&nbsp;%)
* Vestnytt AS (100,0&nbsp;%)

## Referanser




## Eksterne lenker
* 
*